text:  Už počas filmu som si uvedomil, že mi to miestami pripomína American Beauty a až na konci som zbadal, že to má na svedomí Alan Ball. Veľká škoda je, že tá podobnosť bola len občas a niekedy to pripomínalo skôr telenovelu. Väčšina postáv sa často chovala tak nezmyselne, že som nevedel, o čo im vlastne ide. Pôsobili na mňa príliš umelo a nevierihodne, nikdy som nevedel, ako v danej situácii tá ktorá postava zareaguje, čo pokladám za veľkú chybu scenáristu, ktorý to žiaľ tentoraz prepískol. Už len hlavná hrdinka - občas sa zdá, že jej ide len o to, aby ju sused riadne pretiahol a potom je z toho celá preč a hrá sa na dobré malé dievčatko. Takisto sused, občas vyzerá ako milý ujo odvedľa a hneď na to ako úchylák, čo má rad dievčatká. A o podarených rodičoch ani nehovorím, ťažko povedať, či im ide o dobro ich dcéry, alebo im je ukradnutá. Veľmi zvláštny film, ktorým chcel Ball možno šokovať (lebo iný zmysel som v ňom nenašiel), no výsledný dojem je taký nemastný-neslaný...
item_title: Důvěrnosti
item_directors: Alan Ball
item_screenwriters: Alan Ball
item_cast: Summer Bishil Chris Messina Maria Bello Peter Macdissi Gemmenne de la Peña Aaron Eckhart Carrie Preston Chase Ellison Irina Voronina Cleo King Nathalie Walker LoriDawn Messuri Lorna Scott Lynn Collins Toni Collette Shari Headley Eugene Jones III Matt Letscher Randy J. Goodwin Lisa Catara Larry Cedar Robert Baker D.C. Cody Soledad St. Hilaire Alejandro Patiño